paragraph_text: Lovedrive je prvi album sastava kojeg je objavila diskografska kuća Harvest Records u Europi i Mercury Records u SAD-u i Kanadi, nakon što su raskinuli ugovor s RCA-om. Album je postao veliki komercijalni uspjeh, dospjeo je na 55. mjesto na Billboard Top 200 ljestvici. Ni jedan prijašnji album sastava nije dospjeo tako visoko. Udruženje diskografske industrije Amerike dalo je albumu 28. travnja 1986. godine, zlatnu nakladu. Album je također bio hit i u Ujedinjenom Kraljevstvu, gdje je dospjeo na čak 36. mjesto.